Thailanda are premier femeie. Cine este Paetongtarn Shinawatra, cel mai tânăr prim-ministru din istoria țării
Thailanda va avea prim-ministru o femeie. Parlamentul a ales-o pe Paetongtarn Shinawatra, fiica miliardarului și fostului premier Thaksin Shinawatra, în funcția de prim-ministru al țării. În vârstă de 37 de ani, ea va fi cel mai tânăr șef de guvern din istoria Thailandei. Ea este moștenitor politic al uneia dintre cele mai puternice dinastii politice din această țară.